ঢাকা, ১১ নভেম্বর- একাদশ জাতীয় সংসদ নির্বাচনে প্রার্থী হতে চট্টগ্রাম-১০ আসনে আওয়ামী লীগের মনোনয়ন ফরম নিয়েছেন চট্টগ্রাম নগর আওয়ামী যুবলীগের আহ্বায়ক মো. মহিউদ্দিন বাচ্চু। শনিবার (১০ নভেম্বর) আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদেরের কাছ থেকে মো. মহিউদ্দিন বাচ্চুর পক্ষে মনোনয়ন ফরম কেনেন নগর যুবলীগের সদস্য সনত বড়ুয়া। মো. মহিউদ্দিন বাচ্চু মহানগর ছাত্রলীগের সাবেক গ্রন্থনা ও প্রকাশনা সম্পাদক, গোলাম আজম প্রতিরোধ আন্দোলনে ১৯৯২ সালে সর্বদলীয় ছাত্র সংগ্রাম পরিষদের যুগ্ম আহ্বায়ক, মহানগর যুবলীগের ভারপ্রাপ্ত সাধারণ সম্পাদকের দায়িত্ব পালন করেন। এ ছাড়া মসজিদ, মাদ্রাসা, স্কুল, কলেজে সভাপতিসহ ম্যানেজিং কমিটিতে গুরুত্বপূর্ণ দায়িত্ব পালন করছেন তিনি। ক্লিন ইমেজের রাজনৈতিক ব্যক্তি হিসেবে পুরো চট্টগ্রামে সাধারণ মানুষের কাছে সর্বজন স্বীকৃত। মো. মহিউদ্দিন বাচ্চু সবার কাছে দোয়া কামনা করেছেন। এমএ/ ০৯:২২/ ১১ নভেম্বর